stanford-oval/wikipedia huggingface dataset:
2012 วันสิ้นโลก

| 2012 วันสิ้นโลก |
| --- | --- |
ใบปิดภาพยนตร์
กำกับ: โรลันท์ เอ็มเมอริช
เขียนบท:   โรลันท์ เอ็มเมอริช  แฮรัลด์ โคลเซอร์ 
อำนวยการสร้าง:   แฮรัลด์ โคลเซอร์  มาร์ก กอร์ดอน  แลร์รี เจ. ฟรังโก 
นักแสดงนำ:   จอห์น คูแซก  ชูวิเท็ล เอจีโอฟอร์  อแมนดา พีต  โอลิเวอร์ แพลตต์  ทันดี นิวตัน  แดนนี โกลเวอร์  วูดดี แฮร์เรลสัน 
กำกับภาพ: ดีน เซมเลอร์
ตัดต่อ:   เดวิด เบรนเนอร์  ปีเตอร์ เอลเลียต 
ดนตรีประกอบ:   แฮรัลด์ โคลเซอร์  โทมัส วันเดอร์ 
บริษัทผู้สร้าง:   โคลัมเบียพิกเจอส์  เซนโทรโพลิสเอนเทอร์เทนเมนต์  
ผู้จัดจำหน่าย: โซนี่พิกเจอร์สรีลีสซิง
วันฉาย:   12 พฤศจิกายน ค.ศ. 2009 (2009-11-12) (ไทย)    13 พฤศจิกายน ค.ศ. 2009 (2009-11-13) (สหรัฐ) 
ความยาว: 158 นาที
ประเทศ: สหรัฐ
ภาษา: อังกฤษ
ทุนสร้าง: 200 ล้านดอลลาร์สหรัฐ
ทำเงิน: 791.2 ล้านดอลลาร์สหรัฐ
2012 วันสิ้นโลก (อังกฤษ: 2012) เป็นภาพยนตร์อเมริกันแนวนิยายวิทยาศาสตร์และภัยพิบัติวันสิ้นโลก ที่ออกฉายในปี ค.ศ. 2009 กำกับโดย โรลันท์ เอ็มเมอริช อำนวยการสร้างโดย แฮรัลด์ โคลเซอร์, มาร์ก กอร์ดอนและแลร์รี เจ. ฟรังโก และเขียนบทภาพยนตร์โดยโคลเซอร์และเอ็มเมอริช ภาพยนตร์แสดงนำโดย จอห์น คูแซก, ชูวิเท็ล เอจีโอฟอร์, อแมนดา พีต, โอลิเวอร์ แพลตต์, ทันดีเว นิวตัน, แดนนี โกลเวอร์ และวูดดี แฮร์เรลสัน ภาพยนตร์มีเนื้อหาเกี่ยวกับปรากฏการณ์ 2012 โดยเล่าเรื่องราวของ เอเดรียน เฮล์มสลีย์ (เอจีโอฟอร์) นักธรณีวิทยา และแจ็คสัน เคอร์ติส (คูแซก) นักประพันธ์ ขณะที่พวกเขาประสบกับลำดับเหตุการณ์ต่าง ๆ เช่น แผ่นดินไหว, การปะทุของภูเขาไฟ, คลื่นยักษ์สึนามิและอุทกภัยทั่วโลก ซึ่งทั้งหมดนี้ถูกจินตนาการโดยผู้ที่เชื่อในสมมติฐาน
การถ่ายทำเริ่มต้นที่เมืองแวนคูเวอร์ในช่วงต้นเดือนสิงหาคม ค.ศ. 2008 แต่เดิมภาพยนตร์จะถ่ายทำที่ลอสแอนเจลิส การถ่ายทำสิ้นสุดเมื่อเดือนตุลาคม ค.ศ. 2008 หลังจากแคมเปญโฆษณาที่ยาวนานซึ่งรวมถึงการสร้างเว็บไซต์จากมุมมองของตัวละครหลัก และเว็บไซต์การตลาดแบบปากต่อปากที่ผู้ชมภาพยนตร์สามารถลงทะเบียนหมายเลขลอตเตอรีเพื่อช่วยชีวิตพวกเขาจากภัยพิบัติที่ตามมา
2012 วันสิ้นโลก ฉายเมื่อวันที่ 13 พฤศจิกายน ค.ศ. 2009 ภาพยนตร์ประสบความสำเร็จในเชิงพาณิชย์ โดยทำเงินมากกว่า 769 ล้านดอลลาร์สหรัฐ จากทุนสร้าง 200 ล้านดอลลาร์สหรัฐ กลายเป็นภาพยนตร์ที่ทำเงินสูงสุดอันดับที่ห้าของปี ค.ศ. 2009 ภาพยนตร์ได้รับคำวิจารณ์ที่หลากหลาย โดยได้รับคำชมในเรื่องของเทคนิคพิเศษทางภาพ แต่ได้รับการติในเรื่องของบทภาพยนตร์และความยาวของภาพยนตร์
เนื้อเรื่อง

ความหายนะที่เกิดขึ้นทั่วโลกนำไปสู่จุดจบของโลก และผู้ที่รอดชีวิตต้องดิ้นรนเพื่อความอยู่รอด ภาพยนตร์สะเทือนความรู้สึกจากปรากฏการณ์ภัยพิบัติหลายรูปแบบ จากสมมติฐานคำทำนายของชาวมายา ที่ทำนายถึงเหตุการณ์วันสิ้นโลกที่จะเกิดขึ้นในเวลาใดเวลาหนึ่งในช่วงเหมายัน พ.ศ. 2555 (ค.ศ. 2012)  มีหลักฐานการสิ้นสุดของเวลาอยู่ในปฏิทินเมโสอเมริกัน (ปฏิทินมายา) ในวันที่ 21 ธันวาคม พ.ศ. 2555
พวกเขาต้องขึ้นเครื่องบินอพยพไปประเทศจีนเพื่อไปที่เรืออพยพผู้คน แต่ระหว่างเดินทางเครื่องบินเกิดตกที่ดินแดนหิมะและพวกเขาต้องออกจากเครื่องบิน จากนั้นก็เดินทางไปต่อจากเนปาลไปถึงประเทศจีน แต่สึนามิก็สูงขึ้นเรื่อย ๆ และทำให้ประเทศเนปาลและอินเดียจมลงสู่ทะเล ทำให้พวกเขาเกือบเอาตัวไม่รอด พวกเขาพยายามเอาตัวรอดขึ้นเรืออพยพขนาดใหญ่ท่ามกลางผู้คนนับหมื่น
นักแสดง

จอห์น คูแซก () กับอแมนดา พีท () ที่แสดงนำในภาพยนตร์นี้
จอห์น คูแซก แสดงเป็น แจ็คสัน เคอร์ทิส นักเขียนนิยายวิทยาศาสตร์ ซึ่งทำงานเป็นบางครั้งคราวในรถลีมูซีน
ชูวิเท็ล เอจีโอฟอร์ แสดงเป็น แอเดรียน เฮล์มสลีย์ ที่ปรึกษาทางวิทยาศาสตร์ของประธานาธิบดี
อแมนดา พีท แสดงเป็น เคท อดีตภรรยาของแจ็คสัน
โอลิเวอร์ แพลท แสดงเป็น คาร์ล แอนไฮเซอร์ เสนาธิการทำเนียบขาวสหรัฐอเมริกา
ทันดีเว นิวตัน (เครดิตระบุเป็น แทนดี ทิวตัน) แสดงเป็น ลอว์รา วิลสัน ผู้เชี่ยวชาญศิลปะ และลูกสาวคนแรกกับคนที่คบรักของเอเดรียน
ทอม แมคคาร์ธี แสดงเป็น กอร์ดอน ซิลเบอร์แมน ศัลยแพทย์พลาสติก/นักบินและแฟนชายของเคท
แดนนี กลอเวอร์ แสดงเป็น ประธานาธิบดีวิลสัน ประธานาธิบดีแห่งสหรัฐอเมริกา
วูดดี แฮร์เรลสัน แสดงเป็น ชาร์ลี ฟรอสท์ ผู้ทำนายเหตุการณ์วันสิ้นโลก แต่ถูกผู้อื่นมองว่าเป็นคนสติฟั่นเฟือน
เลียม เจมส์ แสดงเป็น โนอาห์ เคอร์ทิส ลูกชายของแจ็คสันและเคท
มอร์แกน ลิลี แสดงเป็น ลิลลี เคอร์ทิส ลูกสาวของแจ็คสันและเคท
ชินฮัน แสดงเป็น เทียนซิน คนงานในทิเบต
โอสริค เชา แสดงเป็น นีมา พระสงฆ์และเป็นน้องชายของเทียนซิน
สลาทโค บิวริค แสดงเป็น ยูริ
สตีเฟน แม็คแฮ็ตตี้ แสดงเป็น กัปตันไมเคิลส์
เฮนรี่ โอ แสดงเป็น ลามะ รินโปเช
การผลิต > การพัฒนา

Fingerprints of the Gods ของเกรแฮม แฮนค็อก ได้รับการระบุในเครดิตของภาพยนตร์เป็นแรงบันดาลใจของภาพยนตร์นี
เดือนถัดมา Sony Pictures Entertainment ได้รับสิทธิ์ในสคริปต์ข้อมูลจำเพาะ โดยวางแผนให้ Columbia Pictures เป็นผู้จัดจำหน่าย เอ็มเมอริชกล่าวว่าภาพยนตร์ 2012 วันสิ้นโลก ใช้งบน้อยกว่าต้นทุน โดยภาพยนตร์นี้ผลิตขึ้นด้วยงบประมาณ 200 ล้านดอลลาร์สหรัฐ
การผลิต > การถ่ายทำ

ตามแผนเดิม การถ่ายทำเริ่มต้นที่ลอสแอนเจลิสในเดือนกรกฎาคม ค.ศ. 2008 แล้วถ่ายทำต่อที่แคมลูปส์, เซโวเนีย, แคชครีก และ แอชครอฟต์ รัฐบริติชโคลัมเบีย ในช่วงต้นสิงหาคม ค.ศ. 2008 และสิ้นสุดในช่วงกลางตุลาคม ค.ศ. 2008 ผู้ผลิตภาพยนตร์มีแผนฉุกเฉินในกรณีที่นักแสดงหยุดงานประท้วง
ภาพยนตร์นี้แสดงการทำลายล้ายแลนด์มาร์กทางวัฒนธรรมและประวัติศาสตร์ทั่วโลก เอ็มเมอริชกลาวว่า กะอ์บะฮ์เป็นหนึ่งในตัวเลือกนั้นด้วย แต่ Kloser กังวลถึงความเป็นไปได้ที่จะมีการฟัตวาต่อตัวเขา
การเผยแพร่ > การตลาด

2012 วันสิ้นโลก ทำการตลาดผ่านสถาบันสมมติเพื่อความต่อเนื่องของมนุษย์ (fictional Institute for Human Continuity) ในเว็บไซต์การตลาดแบบไวรัลที่ทางสตูดิโอภาพยนตร์สร้างขึ้น เว็บไซต์แสดง Farewell Atlantis หนังสือของตัวละคร แจ็กสัน เคอร์ติส การตลาดแบบไวรัล อัปเดตบล็อก และวิทยุกระจายเสียงจาก ชาลส์ ฟรอสต์ คนคลั่งผ่านเว็บไซต์ This Is the End ของเขา ณ วันที่ 12 พฤศจิกายน ค.ศ. 2008 ทางสตูดิโอเผยแพร่ภาพยนตร์ตัวอย่างแรกของ 2012 วันสิ้นโลก ซึ่งสิ้นสุดที่การแนะนำให้ผู้ชม "ค้นหาความจริง" ด้วยการดูที่ "2012" ผ่านเสิร์จเอนจิน The Guardian เรียกการตลาดของภาพยนตร์นี้ว่า "มีข้อบกพร่องอย่างลึกซึ้ง" โดยเชื่อมโยงกับ "เว็บไซต์ที่มีการกล่าวอ้างเท็จมากยิ่งขึ้นเกี่ยวกับปี 2012"
ในเว็บไซต์ ผู้ชมภาพยนตร์สามารถลงทะเบียนเพื่อรับเลขลอตเตอรีในการเป็นส่วนหนึ่งของประชากรกลุ่มเล็กที่ได้รับการช่วยเหลือจากการทำลายล้างทั่วโลก เดวิด มอร์ริสันจากนาซาที่ได้รับการสอบถามจากผู้ที่คิดว่าเป็นเว็บไซต์จริงกว่า 1,000 ราย ประณามสิ่งนี้ เขากล่าวว่า "ผมเคยมีกรณีวัยรุ่นเขียนถึงผมว่าพวกเขากำลังคิดฆ่าตัวตายเพราะพวกเขาไม่ต้องการเห็นจุดจบของโลก ผมคิดว่าเมื่อคุณโกหกผ่านอินเทอร์เน็ตและหลอกเด็กเพื่อหาเงิน นั่นถือเป็นความผิดทางจริยธรรม" เว็บไซต์การตลาดอีกแห่งสนับสนุน Farewell Atlantis
คำตอบรับ > บอกซ์ออฟฟิศ

2012 วันสิ้นโลก ทำรายได้ในอเมริกา 166.1 ล้านดอลลาร์สหรัฐ และทั่วโลก 603.5 ล้านดอลลาร์สหรัฐ รวมทั้งหมดมีรายได้ 769.6 ล้านดอลลาร์สหรัฐ ต่องบประมาณการผลิตที่ 200 ล้านดอลลาร์สหรัฐ ทำให้เป็นภาพยนตร์แรกที่ทำรายได้มากกว่า 700 ล้านดอลลาร์สหรัฐทั่วโลก โดยไม่ได้ทำรายได้ในประเทศ 200 ล้านดอลลาร์สหรัฐ โดยเป็นภาพยนตร์ที่ทำรายได้สูงเป็นอันดับ 5 ทั่วโลกใน ค.ศ. 2009 และภาพยนตร์ที่ทำรายได้สูงสุดเป็นอันดับ 5 ที่จัดจำหน่ายโดยโซนี่-โคลัมเบีย (เป็นรองเพียงไตรภาคสไปเดอร์แมนของแซม เรย์มีและพลิกรหัสพิฆาตพยัคฆ์ร้าย 007) 2012 วันสิ้นโลก เป็นภาพยนตร์ที่กำกับโดยโรลันท์ เอ็มเมอริช ทำรายได้สูงเป็นอันดับ 2 เป็นรองเพียงไอดี 4 สงครามวันดับโลก (1996) โดยทไรายได้ 230.5 ล้านดอลลาร์สหรัฐทั่วโลกในช่วงสุดสัปดาห์แรก ถือเป็นภาพยนตร์ของโซนี่-โคลัมเบียที่ทำรายได้เปิดตัวสูงเป็นอันดับ 4 ใน ค.ศ. 2009
แหล่งข้อมูลอื่น

เว็บไซต์ทางการ
2012 ที่อินเทอร์เน็ตมูวีเดตาเบส
2012 ที่ออลมูวี
2012 ที่ทีซีเอ็มมูวีเดตาเบส
2012 ที่แค็ตตาล็อกสถาบันภาพยนตร์อเมริกัน
2012 ที่รอตเทนโทเมโทส์
2012 ที่เมทาคริติก
2012 ที่บ็อกซ์ออฟฟิศโมโจ
| ด ค กภาพยนตร์ที่กำกับโดย โรแลนด์ เอ็มเมอริค |
| --- | --- | --- |
| 2527 – 2530 |  Das Arche Noah Prinzip (2527)  Joey (2528)  Hollywood-Monster (2530)  | โรแลนด์ เอ็มเมอริค |
| 2531 – 2540 |  ผ่าเหมืองนรก โลกพระจันทร์ (2533)  2 คนไม่ใช่คน (2535)  สตาร์เกท ทะลุคนทะลุจักรวาล (2537)  ไอดี 4  สงครามวันดับโลก (2539)  | โรแลนด์ เอ็มเมอริค |
| 2541 – 2550 |  ก็อตซิลล่า (2541)  เดอะ แพทริออต ชาติบุรุษ ดับแค้นฝังแผ่นดิน (2543)  วิกฤติวันสิ้นโลก (2547)  | โรแลนด์ เอ็มเมอริค |
| 2551 – 2560 |  บุกอาณาจักรโลก 10,000 ปี (2551)  2012 วันสิ้นโลก (2552)  นามปากกาลวงโลก (2554)  วินาทียึดโลก (2556)  Stonewall (2558)  สงครามใหม่วันบดโลก (2559)  | โรแลนด์ เอ็มเมอริค |
| 2561 – 0000 |  มิดเวย์ อเมริกาถล่มญี่ปุ่น (2562)  วันวิบัติ จันทร์ถล่มโลก (2565)  | โรแลนด์ เอ็มเมอริค |
โมโนทรีม

| โมโนทรีม ช่วงเวลาที่มีชีวิตอยู่: ครีเตเชียสตอนต้น - ปัจจุบัน |
| --- | --- |


การจำแนกชั้นทางวิทยาศาสตร์
อาณาจักร:: สัตว์ (Animalia)
ไฟลัม:: สัตว์มีแกนสันหลัง (Chordata)
ชั้น:: สัตว์เลี้ยงลูกด้วยนม (Mammalia)
ชั้นย่อย:: โพรโทเธอเรีย
อันดับ:: โมโนทรีม (Monotremata)  C.L. Bonaparte, 1837

กลุ่มย่อย
 †Kollikodontidae  †Steropodontidae  †Teinolophidae  Ornithorhynchoidea †Opalionidae  Ornithorhynchidae  Tachyglossidae
โมโนทรีม หรือ โมโนทรีมาทา  (อังกฤษ: Monotremata)   เป็นอันดับในการจำแนกชั้นทางวิทยาศาสตร์อันดับหนึ่ง  อยู่ในชั้น Mammalia หรือสัตว์เลี้ยงลูกด้วยนม และอยู่ในชั้นย่อยโมโนทรีม (บางครั้งเรียกชั้นย่อยนี้ว่า Prototheria) สัตว์ในอันดับโมโนทรีมภาษาอังกฤษเรียกว่าโมโนทรีม (monotreme) มีรากศัพท์มาจากภาษากรีก mono (หนึ่ง) + trema (รู)  เนื่องจากสัตว์ในอันดับนี้มีช่องขับถ่ายและช่องสืบพันธุ์เป็นช่องเดียวกัน โมโนทรีมเป็นสัตว์เลี้ยงลูกด้วยนมเพียงอันดับเดียวที่ออกลูกเป็นไข่ แทนที่จะออกลูกเป็นตัวเหมือนสัตว์เลี้ยงลูกด้วยนมอื่นๆ
ลักษณะทั่วไป

โมโนทรีมเป็นสัตว์เลือดอุ่นเช่นเดียวกับสัตว์เลี้ยงลูกด้วยนมทั่วไป  มีอัตราเมแทบอลิซึมสูง (แต่ไม่สูงเท่าสัตว์เลี้ยงลูกด้วยนมอื่นๆ)  มีขนปกคลุมร่างกาย  มีน้ำนมสำหรับเลี้ยงลูกอ่อน  มีกระดูกขากรรไกรล่างชิ้นเดียว  และมีกระดูกหูชั้นกลางสามชิ้น (ปัจจุบันพบว่า กระดูกหูชั้นกลางสามชิ้นนี้ของโมโนทรีมมีลักษณะการวางผิดแผกไปจากสัตว์เลี้ยงลูกด้วยนมอื่นๆ)
โมโนทรีมถูกเข้าใจผิดๆ มาเป็นเวลานาน  แม้แต่ในศตวรรษที่ 19 ก็ยังมีเรื่องเล่าขานอันไม่เป็นจริงเกี่ยวกับโมโนทรีมอยู่ เช่น ความเชื่อที่ว่าโมโนทรีมเป็นสัตว์ "ชั้นต่ำ" หรือเทียบเท่าสัตว์เลื้อยคลาน โมโนทรีมคือบรรพบุรุษยุคโบราณของสัตว์เลี้ยงลูกด้วยนม "ชั้นสูง" ที่มีรกภายในครรภ์ เช่น คน ช้าง ฯลฯ โมโนทรีมมีระบบควบคุมอุณหภูมิภายในร่างกายที่ไม่พัฒนา
แต่การวิจัยเมื่อไม่นานมานี้พบว่าโมโนทรีม (น่าจะ) เหลือรอดมาจากกลุ่มสัตว์เลี้ยงลูกด้วยนมที่พัฒนาแตกกลุ่มออกไปกลุ่มแรกๆ  (กลุ่มต่อมาคือสัตว์จำพวกจิงโจ้ และกลุ่มสัตว์ที่มีรกในครรภ์ ตามลำดับ) ในสภาพอากาศที่หนาวเย็น โมโนทรีมสามารถควบคุมอุณหภูมิของร่างกายได้เป็นอย่างดี   ดูได้จากการที่ตุ่นปากเป็ดดำน้ำหาอาหารอยู่ในลำธารบนภูเขาที่เย็นเฉียบ
เรื่องการควบคุมอุณหภูมินี้ นักวิจัยยุคแรกๆ ถูกหลอกให้เข้าใจผิดด้วยสองปัจจัย คือโดยปกติแล้วโมโนทรีมมีอุณหภูมิของร่างกายต่ำกว่าสัตว์เลี้ยงลูกด้วยนมชนิดอื่น  คือประมาณ 32 °C (สัตว์จำพวกจิงโจ้ 35 °C  , สัตว์ที่มีรกในครรภ์ 38 °C , สัตว์จำพวกนก 41 °C) อีคิดนา จะรักษาอุณหภูมิปกติไว้เฉพาะตอนที่มันออกหาอาหารหรือทำกิจกรรมเท่านั้น เมื่ออยู่ในอากาศที่หนาวเย็นอีคิดนาจะประหยัดพลังงานด้วยการ "ปิดสวิตช์" ระบบหมุนเวียนความร้อนในร่างกาย
กายวิภาคและสรีรวิทยา

เนื่องจากโมโนทรีมสืบเผ่าพันธุ์มาจากสัตว์เลี้ยงลูกด้วยนมที่แยกตัวออกไปกลุ่มแรกๆ  มันจึงมีทั้งลักษณะของสัตว์จำพวกจิงโจ้ สัตว์ที่มีรกในครรภ์  แล้วยังรักษาลักษณะของสัตว์เลื้อยคลาน และสัตว์จำพวกนกเอาไว้ด้วย โมโนทรีมมีช่องสืบพันธุ์ ช่องถ่ายอุจจาระ และช่องถ่ายปัสสาวะ ร่วมกันเพียงช่องเดียว  ซึ่งคล้ายกับของสัตว์เลื้อยคลาน  แต่เป็นลักษณะที่แตกต่างจากสัตว์เลี้ยงลูกด้วยนมอื่นอย่างเด่นชัด  นักวิทยาศาสตร์จึงนำลักษณะเด่นนี้มาตั้งชื่อ  (โมโนทรีม = หนึ่งช่อง)  สัตว์เลี้ยงลูกด้วยนมชนิดอื่นมีช่องสืบพันธุ์ ช่องถ่ายอุจจาระ และช่องถ่ายปัสสาวะ แยกจากกันเป็นสามช่อง คือ ช่องสังวาส ช่องทวารหนัก และท่อปัสสาวะ ตามลำดับ
ระบบสืบพันธุ์ของโมโนทรีม ในเพศผู้จะมีลักษณะคล้ายของสัตว์ที่มีรกในครรภ์  มีข้อแตกต่างประการเดียว คือ โมโนทรีมไม่มีถุงอัณฑะ เพราะลูกอัณฑะฝังอยู่ในช่องท้อง บริเวณใกล้ไต ระบบสืบพันธุ์ของโมโนทรีมเพศเมียมีความแตกต่างจากของสัตว์เลี้ยงลูกด้วยนมที่มีรกในครรภ์มาก  โมโนทรีมมีรังไข่คล้ายของนกหรือสัตว์เลื้อยคลาน   ในตุ่นปากเป็ดตัวเมีย แม้จะมีรังไข่สองข้าง แต่ทำงานได้เฉพาะข้างซ้ายข้างเดียว  ซึ่งเป็นลักษณะที่คล้ายกับของนก  ส่วนอีคิดนามีรังไข่ที่ทำงานได้ทั้งสองข้าง  แต่โดยปกติจะผลิตไข่ออกมาแค่ครั้งละหนึ่งใบเท่านั้น   ก่อนโมโนทรีมวางไข่ ไข่ของมันจะอยู่ในท้องแม่ระยะหนึ่งก่อน นานประมาณเกือบหนึ่งเดือน    อีคิดนามีถุงหน้าท้องคล้ายของสัตว์จำพวกจิงโจ้ เพื่อใช้เป็นที่กกไข่และเลี้ยงพักเกิ้ล (puggle - ลูกอ่อนของโมโนทรีม)
โมโนทรีมมีต่อมน้ำนมที่หลั่งน้ำนมได้ มีระบบท่อน้ำนมคล้ายของสัตว์ที่มีรกในครรภ์  แต่โมโนทรีมไม่มีหัวนม น้ำนมจะไหลออกมาทางท่อเล็กๆแทน  โมโนทรีมทุกสปีชีส์มีอายุยืน มีอัตราการขยายพันธุ์ต่ำ  และมีระยะดูแลลูกอ่อนค่อนข้างนาน โมโนทรีมพันธุ์ที่ยังมีชีวิตอยู่ในปัจจุบันไม่มีฟัน  แต่สำหรับตุ่นปากเป็ด ในวัยเด็กจะมีฟันกรามปลายแหลมสามซี่  ฟันกรามสามซี่นี้เป็นเครื่องหมายอย่างหนึ่งของสัตว์เลี้ยงลูกด้วยนม  แต่ฟันของตุ่นปากเป็ดจะหลุดไปเมื่อเข้าสู่วัยผู้ใหญ่  มันจึงพัฒนาปุ่มบดขึ้นมาที่ลิ้นและเพดานปาก เพื่อใช้บดอาหารแทนการเคี้ยว   ส่วนโมโนทรีมที่สูญพันธุ์ไปแล้ว ซึ่งพบในรูปฟอสซิลนั้น พบว่าในวัยผู้ใหญ่ก็มีฟันไว้สำหรับเคี้ยวอาหารด้วย  แต่อย่างไรก็ตาม การศึกษาเมื่อไม่นานมานี้ชี้ว่าฟันกรามของโมโนทรีมไม่ได้พัฒนามาจากฟันกรามของสัตว์ที่มีรกในครรภ์ หรือสัตว์จำพวกจิงโจ้แต่อย่างใด
กระดูกขากรรไกรของโมโนทรีมมีลักษณะแตกต่างจากของสัตว์เลี้ยงลูกด้วยนมอื่นๆ  กล้ามเนื้อที่ดึงขากรรไกรให้เปิดก็แตกต่าง  ในสัตว์เลี้ยงลูกด้วยนมที่แท้จริงทุกชนิด กระดูกค้อน ทั่ง โกลน ในหูชั้นกลาง ซึ่งช่วยทำให้เกิดเสียงนั้น ยึดติดอยู่กับกะโหลกศีรษะ  แทนที่จะวางอยู่ในกระดูกขากรรไกรเหมือนอย่าง cynodont และ synapsid (สัตว์เลื้อยคลานในยุคก่อนประวัติศาสตร์ที่มีลักษณะคล้ายสัตว์เลี้ยงลูกด้วยนม)  อย่างไรก็ตาม  ปัจจุบันมีการอ้างอีกเช่นกันว่า ในโมโนทรีมและสัตว์เลี้ยงลูกด้วยนมที่ออกลูกเป็นตัว กระดูกสามชิ้นนี้ไม่ได้พัฒนามาจาก cynodont และ synapsid
โมโนทรีมมีกระดูกไหล่ที่ซับซ้อน ประกอบด้วยกระดูกสะบักและกระดูกไหปลาร้าเช่นเดียวกับสัตว์เลี้ยงลูกด้วยนมชนิดอื่น  แต่กระดูกบางชิ้นที่เพิ่มเข้ามามีลักษณะคล้ายของสัตว์เลื้อยคลาน เช่นกระดูก coracoid, epicoracoid, interclavicle  ซึ่งในสัตว์เลี้ยงลูกด้วยนมชนิดอื่นไม่มี โมโนทรีม โดยเฉพาะตุ่นปากเป็ด ยังรักษาท่าเดินแบบสัตว์เลื้อยคลานเอาไว้ คือ เวลาเดินแทนที่ขาจะอยู่ใต้ลำตัว กลับยื่นออกนอกลำตัว   และที่เท้าหลังของโมโนทรีมมีเดือยแหลมงอกออกมา   เดือยของอีคิดนาไม่ได้ใช้ประโยชน์อะไรมาก  แต่เดือยของตุ่นปากเป็ดมีพิษ ใช้เป็นอาวุธป้องกันตัว
การดำรงชีวิต

แม้จะมีหลักฐานจากฟอสซิลว่าโมโนทรีมเคยกระจายอยู่ในพื้นที่กว้างหลายทวีป  แต่ปัจจุบันโมโนทรีมที่ยังมีชีวิตอยู่ทั้งหมดอาศัยอยู่ในประเทศออสเตรเลีย และประเทศปาปัวนิวกินีเท่านั้น  นักวิทยาศาสตร์ได้พบฟอสซิลชิ้นส่วนกระดูกขากรรไกรของโมโนทรีมสปีชีส์ Steropodon galmani อายุ 110 ล้านปี ที่ไลท์นิงริดจ์ นิวเซาท์เวลส์ ออสเตรเลีย  แล้วยังพบฟอสซิลของโมโนทรีมในสกุล Kollilodon, Teinolophos, และ Obdurodon อีกด้วย  ในพ.ศ. 2534 นักวิทยาศาสตร์พบฟอสซิลฟันของตุ่นปากเป็ด ในภาคใต้ของประเทศอาร์เจนตินา (ตอนนั้นตั้งชื่อว่า Monotrematum แต่ปัจจุบันจัดให้อยู่ในสกุล Obdurodon)
โมโนทรีมที่ยังมีชีวิตอยู่ในปัจจุบันมีเพียง 4 สปีชีส์ (มี 2 วงศ์ คือตุ่นปากเป็ดและอีคิดนา)
อันดับ Monotremata
วงศ์ Ornithorhynchidae: ตุ่นปากเป็ด มีสปีชีส์เดียว
สกุล Ornithorhyncus
Ornithorhyncus anatinus  ตุ่นปากเป็ด (Platypus)
วงศ์ Tachyglossidae: อีคิดนา มีสองสกุล
สกุล Zaglossus: อีคิดนาจมูกยาว มี 4 สปีชีส์ สูญพันธุ์ไปแล้ว 2 สปีชีส์ (ดูในฟอสซิลของโมโนทรีม)
Zaglossus attenboroughi  อีคิดนาจมูกยาว (Cyclops Long-beaked Echidna)
Zaglossus bruijnii  อีคิดนาจมูกยาว (Long-beaked Echidna)
สกุล Tachyglossus: อีคิดนาจมูกสั้น มีสปีชีส์เดียว
Tachyglossus aculeatus   อีคิดนาจมูกสั้น (Short-beaked Echidna)
ฟอสซิล

รายชื่อข้างล่างนี้เป็นโมโนทรีมที่สูญพันธุ์ไปแล้ว  ยกเว้นตุ่นปากเป็ด (Ornithorhynchus anatinus)
วงศ์ Kollikodontidae
สกุล Kollikodon
สปีชีส์ Kollikodon ritchiei --- โมโนทรีมยุคโบราณ  ฟอสซิลอายุ 108 - 96 ล้านปี
วงศ์ Ornithorhynchidae
สกุล Ornithorhynchus --- ฟอสซิลเก่าที่สุดมีอายุ 4.5 ล้านปี
สปีชีส์ Ornithorhyncus anatinus หรือ ตุ่นปากเป็ด เป็นโมโนทรีมในฟอสซิลชนิดเดียวที่ยังเหลือรอดมาจนถึงปัจจุบัน  ฟอสซิลเก่าที่สุดมีอายุหนึ่งแสนปี
สกุล Obdurodon --- รวมตุ่นปากเป็ดยุค 24 - 5 ล้านปีที่แล้วด้วย
สปีชีส์ Obdurodon dicksoni
สปีชีส์ Obdurodon insignis
สปีชีส์ Monotrematum sudamericanum (พบที่อาร์เจนตินา เดิมจัดเข้าสกุล Monotrematum  ปัจจุบันจัดใหม่ให้อยู่ในสกุล Obdurodon)  อายุ 61 ล้านปี
วงศ์ Tachyglossidae อีคิดนา
สกุล Zaglossus --- ยุค 1.8 - 0.1 ล้านปีมาแล้ว
สปีชีส์  Zaglossus hacketti
สปีชีส์  Zaglossus robustus
วงศ์ Steropodontidae --- อาจจะเป็นส่วนหนึ่งของวงศ์ Ornithorhynchidae เพราะมีความใกล้ชิดกับตุ่นปากเป็ดที่ยังมีชีวิตอยู่มาก
สกุล Steropodon
สปีชีส์ Steropodon galmani  (พบที่นิวเซาท์เวลส์ ออสเตรเลีย อายุ 110 ล้านปี)
สกุล Teinolophos
สปีชีส์ Teinolophos trusleri  ฟอสซิลอายุ 123 ล้านปี  และเป็นฟอสซิลของโมโนทรีมที่มีอายุมากที่สุด
แหล่งข้อมูลอื่น

Order Monotremata
Monotreme Reproductive Biology and Behavior เก็บถาวร 2007-09-10 ที่ เวย์แบ็กแมชชีน
| ด ค กอันดับของสัตว์เลี้ยงลูกด้วยน้ำนม |
| --- | --- |
โพรโทเธอเรีย: โมโนทรีม (Monotremata)
มาร์ซูเปียเลีย: โอพอสซัม (Didelphimorphia) • หนูผีโอพอสซัม (Paucituberculata) • Microbiotheria • Notoryctemorphia • ดันนาร์ท (Dasyuromorphia) • แบนดิคูท (Pelamelemorphia) • จิงโจ้ (Diprotodontia)
ยูเธอเรีย: สล็อท (Xenarthra) (อันดับใหญ่) • เทนเรค (Afrosoricida) • หนูผีช้าง (Macroscelidea) • อาร์ดวาร์ก (Tubulidentata) • อาร์มาดิลโล (Cingulata) • ไฮแรกซ์ (Hyracoidea) • ช้าง (Proboscidea) • พะยูน (Sirenia) •  พิโลซา (Pilosa) • กระแต  (Scandentia) • บ่าง (Dermoptera) • ลิง (Primates) • สัตว์ฟันแทะ (Rodentia) • กระต่าย (Lagomorpha) • เฮดจ์ฮอก (Erinaceomorpha) • ตุ่น (Soricomorpha) • ค้างคาว (Chiroptera) • ลิ่น (Pholidota) • สัตว์กินเนื้อ (Carnivora) • สัตว์กีบคี่ (Perissodactyla) • สัตว์กีบคู่ (Artiodactyla)
↑  Flannery, Timothy F.; McCurry, Matthew R.; Rich, Thomas H.; Vickers-Rich, Patricia; Smith, Elizabeth T.; Helgen, Kristofer M. (2024-05-26). "A diverse assemblage of monotremes (Monotremata) from the Cenomanian Lightning Ridge fauna of New South Wales, Australia". Alcheringa: An Australasian Journal of Palaeontology (ภาษาอังกฤษ). 48 (2): 319–337. Bibcode:2024Alch...48..319F. doi:10.1080/03115518.2024.2348753. ISSN 0311-5518.
รายชื่อตัวละครในคุณครูจอมเวท เนกิมะ!

นี่คือ รายชื่อตัวละครในคุณครูจอมเวท เนกิมะ!
เนกิ สปริงฟิลด์

เนกิ สปริงฟิลด์ (ญี่ปุ่น: ネギ・スプリングフィールド; Negi Springfield) เป็นพ่อมด มีเชื้อสายเวลส์ มีพี่สาว 1 คน อายุมากกว่า 10 ปี ตอนเริ่มต้นเรื่อง เนกิมีอายุ 9 ปีและเพิ่งจบการศึกษาจากโรงเรียนเมลเดียน่าในอังกฤษด้วยเกียรตินิยมอันดับ 1 ในปริญญาได้มีคำสั่งเพื่อเส้นทางสู่จอมเวทสูงสุดไปฝึกงานเป็นอาจารย์สอนภาษาอังกฤษในโรงเรียนสตรีระดับมัธยมต้นชื่อมาโฮระ และได้ทำหน้าที่เป็นครูประจำชั้นของห้อง 2-A ซึ่งเต็มไปด้วยนักเรียนที่มีความโดดเด่น เนกิมีความฝันที่อยากจะพบพ่อของตน นากิ สปริงฟิลด์ บิดาผู้หายสาบสูญ จึงตั้งหน้าตั้งตาฝึกเวทมนตร์โดยหวังว่าจะได้พบกับนากิอีกครั้ง ในบรรดานักเรียนหญิงในความดูแลของเขานั้น เนกิสนิทสนมกับคากุระซากะ อาซึนะมากที่สุดและเนื่องจากเธอหน้าตาละไมคล้ายคลึงกับเนกาเนะพี่สาวของเนกิ  อีกทั้งเธอยังเป็นผู้ทำพันธสัญญาเสมือนคนแรกของเนกิอีกด้วย
เนกิเป็นคนจริงจัง มีความวิริยะอุตสาหะ ไม่ย่อท้อง่ายๆ ต่ออุปสรรค อย่างไรก็ดีความจริงจังของเขานั้นก็เป็นเหตุให้เขาถูกแกล้งโดยนักเรียนในชั้น และความซุ่มซ่ามของเนกิก็ทำให้เขาตกอยู่ในสถานการณ์แปลกๆ กับนักเรียนในชั้นอยู่บ่อยๆ แต่บางครั้งนั้นก็พึ่งได้ เนกิสูง140ซม.หนัก20กก.(ความสูงปัจจุบัน)
ม. 3 ห้องเอ

มัธยมศึกษาปีที่ 2 ห้องเอ (หรือมัธยมศึกษาปีที่ 3 ห้องเอ เมื่อขึ้นปีการศึกษาใหม่) ที่เนกิเป็นครูประจำชั้นนั้น ประกอบด้วยนักเรียนหญิงล้วนสามสิบเอ็ดคน เรียงตามลำดับเลขที่ดังต่อไปนี้ คาโบนาร่า อาซาเนีย เป็นเจ้าหญิงแห่งเวหา เจ้าหญิงแห่งนางฟ้า และเจ้าหญิงแห่งมาร เป็นนางเอกของเรื่อง และ ได้แต่งงานกับเนกิ เคยมีการขัดแย้งกัน เพื่อแย่ง คาโบนาร่า แต่ไม่มีชื่อในห้องเรียนเพราะ มีความจำเป็นบางอย่าง
ม. 3 ห้องเอ > ไอซากะ ซาโยะ

ไอซากะ ซาโยะ (ญี่ปุ่น: 相坂 さよ; โรมาจิ: Aisaka Sayo; ราชบัณฑิตยสภา: ซะโยะ ไอซะกะ) เป็นวิญญาณนักเรียนที่ตายไปนานกว่าสี่สิบปีที่แล้ว  เธอสิงอยู่ที่โต๊ะหมายเลขหนึ่งที่ไม่มีใครกล้านั่ง เพราะทุกคนที่เคยมานั้งโต๊ะตัวนี้ จะเกิดอาการเสียวสันหลังจนย้ายไปนั่งที่อื่นหมด แต่เธอก็เป็นคนสุภาพสงบเสงี่ยม และยังมีนิสัยตกใจกลัวง่าย คนปกติไม่สามารถมองเห็นเธอได้ ดังนั้นจึงไม่มีใครสนใจเธอจนกระทั่งเนกิหลงนับเธอตอนที่ให้นักเรียนในชั้นลงคะแนนเลือกงานห้อง เธอจึงพยายามจะแสดงตนออกมาให้คนอื่นๆ รับรู้ แต่เรื่องราวกลับเป็นไปในทางตรงกันข้าม ส่งผลให้มานะกับเซ็ตซึนะตามล่าเธอ แต่เนกิก็ได้แก้ไขความเข้าใจผิดและช่วยเธอไว้ หลังจากนั้นเธอกลายเป็นเพื่อนสนิทและสายลับหาข่าวชั้นดีของคาซึมิเป็นวิญญาณที่ได้รับความนิยมพอสมควร มีลักษณะนิสัยเหมือนเอา ชิโนบุ บวกกับ มุทสึมิ แล้วหารด้วยสอง เป็นตัวละครที่ ลอยไปลอยมา โดยเธอไม่สามารถออกไปนอกโรงเรียนได้ไกลมากนักแต่ต่อมาอาซากุระได้ขอวิธีการที่ให้เธอออกนอกโรงเรียนได้ซึ่งเอวาเจนลีนได้ให้ตุ๊กตาตัวเล็กซึ่งซาโยะสามารถเข้าสิงได้จึงออกนอกโรงเรียนได้
ในภาพยนตร์การ์ตูน ซาโยะรู้จักกับท่านผู้อำนวยการตั่งแต่สมัยมีชีวิต เธอตายด้วยโรคปอดบวม เนื่องจากเธอใช้ตัวเองปกป้องดอกไม้ของน้องสาวจากพายุฝนกระหน่ำ แต่ด้วยเนื่องจากว่าในหนังสือยังไม่ได้มีระบุเอาไว้ว่าเธอตายด้วยโรคปอดบวม เพราะปกป้องดอกไม้ของน้องสาวจากพายุฝนกระหน่ำ เพราะในภาคอนิเมะในมังงะนั้นได้บอกไว้แล้วว่า เป็นเด็กผู้หญิงที่โคโนเอม่อน อาจารย์ใหญ่ของโรงเรียนมาโฮระเคยบอกว่าเป็นเด็กผู้หญิงที่แอบชอบในสมัยยังเรียนอยู่ จึงสรุปได้ว่าการตายของไอซากะ ซาโยะ ยังเป็นปริศนาอยู่
ม. 3 ห้องเอ > อาคาชิ ยูนะ

อาคาชิ ยูนะ (ญี่ปุ่น: 明石 裕奈; โรมาจิ: Akashi Yūna; ราชบัณฑิตยสภา: ยูนะ อะกะชิ) ยูนะเป็นนักกีฬาบาสเกตบอลและเพื่อนสนิทของมากิเอะ, อาโกะและ อากิระ ซึ่งต่างก็เป็นสมาชิกของชมรมกีฬาเช่นกัน บิดาของเธอเป็นอาจารย์สอนระดับมหาวิทยาลัย ซึ่งบิดาของเธอปิดบังเรื่องเชื้อสายจอมเวทย์ของเธอไว้ แต่ก็ยังสงสัยอยู่ว่าทำไมเธอถึงชอบคุณพ่อของเธอเอาการ 
ยูนะจัดเป็นคนหนึ่งที่สมรรถภาพทางร่างกายสูงมากเรียกได้ว่าเรื่องกีฬาเธอก็เก่งไม่แพ้เพื่อนๆของเธอ (แต่ใน OVA ฉบับฤดูใบไม้ร่วง (Nutsu) เธอตีปิงปองแพ้ ซาซี่ เรนนี่เดย์) และในช่วงงานโรงเรียนยูนะได้สวมบทเป็นแม่เสือปืนไวจึงทำให้เธอเริ่มได้รับความนิยมมากขึ้น และเธอกับมากิเอะก็หลงไปในโลกเวทมนตร์ในช่วงหลังจบงานโรงเรียนด้วย
ม. 3 ห้องเอ > อาซากุระ คาซึมิ

อาซากุระ คาซึมิ (ญี่ปุ่น: 朝倉 和美; โรมาจิ: Asakura Kazumi; ราชบัณฑิตยสภา: คะซุมิ อะซะกุระ) เป็นนักข่าวประจำห้องผู้มีกล้องถ่ายรูปติดตัวอยู่เสมอ เธอชอบหาสกู๊ปเกี่ยวกับทุกอย่างแม้กระทั่งเรื่องส่วนตัวของเพื่อน ในขณะที่เธอพยายามสืบว่านักเรียนในห้องคนไหนมีใจให้เนกิ เธอได้รู้ความลับว่าเนกิเป็นพ่อมดโดยบังเอิญ อย่างไรก็ดี เธอปิดเรื่องนี้เป็นความลับและสมรู้ร่วมคิดกับเจ้า หลิงเฉินวางแผนบางอย่าง และเธอก็รวมหัวกับคาโมสร้างเกมแข่งจูบขึ้นมา คาซึมิมีหน้าอกใหญ่เป็นอันดับที่ 4 ของห้องและเธอมีเพื่อนที่คอยสืบข่าวต่างๆ คือ ไอซากะ ซาโยะและเธอก็ได้นั่งกับ ไอซากะ ซาโยะมา 3 ปีทำให้เธอสามารถมองเห็นไอซากะ ซาโยะซึ่งเป็นวิญญาณได้อย่างชัดเจน
ในภาคเนกิมะ!?เนกิได้ใช้เวทมนตร์ทำให้เนกิสามารถมองเห็นซาโยะได้แต่ตอนจบเอวาเจลีนเป็นคนใช้เวทมนตร์ทำให้เมื่อมองเห็นผ่านกล้อง(ตอนที่7)  แต่ตอนที่เนกิทำพันธสัญญากับนักเรียนทั้งห้องทำให้สามารถมองเห็นซาโยะได้ทุกคน(ตอนที่14)
[นิสัยคล้ายคิทสึเนะในเรื่องเลิฟฮินะ]
ม. 3 ห้องเอ > อายาเซะ ยูเอะ

อายาเซะ ยูเอะ (ญี่ปุ่น: 綾瀬 夕映; โรมาจิ: Ayase Yūe; ราชบัณฑิตยสภา: ยูเอะ อะยะเซะ) เพื่อน ๆ มักจะเรียกว่ายูเอะคิจิ แม้เธอจะฉลาดแต่เธอไม่ชอบเรียนหนังสือและเป็นหนึ่งในนักเรียนห้าคนที่มีเกรดต่ำสุดของห้อง จึงทำให้เธอถูกจัดเข้าไปอยู่ในกลุ่มติงต๊องเรนเจอร์ ทั้งที่จริงๆแล้วยูเอะเรียนเก่งมากแต่เธอไม่ชอบการเรียนในห้อง จึงทำให้ได้คะแนนค่อนข้างต่ำ โดยยูเอะดำรงตำแหน่ง "ติงต๊องแบล็ค" หัวหน้าของติงต๊องเรนเจอร์ เนื่องจากเธอเกรดสูงสุดในติงต๊องเรนเจอร์ ยูเอะเป็นสมาชิกของชมรมสำรวจห้องสมุดและมักจะสมาคมกับสมาชิกอีกสองคน ได้แก่ มิยาซากิ โนโดกะ และ ซาโอโตะเมะ ฮารุนะ ยูเอะเป็นเพื่อนสนิทของโนโดกะและคอยสนับสนุนเธอในเรื่องความรักกับเนกิ ยูเอะรู้ความลับของเนกิและเข้าสู่โลกของเวทมนตร์ระหว่างการทัศนศึกษาเกียวโตหลังจากการโจมตีสมาคมเวทมนตร์แห่งคันไซ หลังจากนั้นเธอก็ใช้เวลาฝึกเวทมนตร์อย่างขะมักเขม้นผิดกับนิสัยขี้เกียจของเธอ
ในช่วงงานโรงเรียนมาโฮระ คาโมะและฮารุนะสังเกตกิริยาของยูเอะ ทำให้รู้ว่าเธอก็ชอบเนกิเช่นเดียวกับโนโดกะ แต่เจ้าตัวเองปิดความรู้สึกนี้เป็นความลับไว้เพราะเห็นแก่เพื่อน ไม่ช้าโนโดกะได้รู้ความรู้สึกของยูเอะเช่นกัน แต่เธอก็ไม่โกรธแถมยังอนุญาตให้ยูเอะทำพันธสัญญากับเนกิอีกด้วย
ยูเอะเป็นนักเรียนคนที่ 5 ที่เนกิทำพันธสัญญาชั่วคราวด้วย แอติแฟกต์ของเธอเป็นไม้กวาด หมวก ผ้าคลุมของแม่มด และหนังสือสารานุกรมเวทมนตร์ ซึ่งเวทมนตร์ต่างๆจะอยู่ในสารานุกรมของยูเอะ
เมื่อมาถึงตอนปิดเทอมช่วงหน้าร้อนของโรงเรียนมาโฮระ คากุระซากะ อาซึนะได้ขอให้อาจารย์ใหญ่จัดชมรม" ตามหาพ่อเนกิ" โดยมีสัญลักษณ์คือปีกพิสุทธิ์' และเธอก็ได้อยู่ชมรมนั้นเป็นต้นมา เมื่อเวลาผ่านไปเนกิกับชมรม ได้ออกเดินทางไป เวลส์ ระหว่างที่อยู่ที่เกตพอร์ต (คล้ายท่าอากาศยาน) ของโลกเวทมนตร์ กลุ่มปีกสีชาตถูก เฟท อาเวอรังคัส โจมตีจนทำให้สมาชิกในกลุ่มปีกสีชาตกระจัดกระจายไปทั่วโลก ยูเอะซึ่งถูกวาร์ปไปยังสถานที่แห่งหนึ่ง ถูกโคเร็ต ฟรายดอลที่ร่ายเวทลบความทรงจำชน ทำให้ยูเอะเสียความทรงจำและต้องพักอยู่กับโคเร็ต ในระหว่างนั้นยูเอะได้เข้าศึกษายังโรงเรียนเวทมนตร์ ณ กรุงอาเรียโดเน่ และทำคะแนนสอบทั้งในภาคทฤษฎีและปฏิบัติได้อย่างยอดเยี่ยม และยังแสดงผลงานร่วมมือกับเพื่อนร่วมชั้นปราบมังกร ผลจากผลงานปราบมังกรนี้ ยูเอะและพวกจึงได้ไปดูแลความปลอดภัย ณ เทศกาลสันติภาพที่เมืองออสเทีย